Na temelju članka 22. stavka 1. Pravilnika o unutarnjoj reviziji u javnom sektoru ("Narodne novine" broj 42/16 i 77/19), i članka 5. stavka 2. Sporazuma o obavljanju poslova unutarnje revizije u Zajedničkoj jedinici za unutarnju reviziju u sustavu zdravstva Koprivničko-križevačke županije, KLASA: 470-01/19-01/4, URBROJ: 2137/1-08/01-19-5, od 23. srpnja 2019. godine i KLASA: 470-01/19-01/4, URBROJ: 2137/1-08/01-19-7, od 30. kolovoza 2019. godine i župan Koprivničko-križevačke županije dana 4. studenoga 2019.g. donosi

**PRAVILNIK**

**O UNUTARNJOJ REVIZIJI**

**u korisnicima proračuna iz sustava zdravstva**

**kojima je osnivač Koprivničko-križevačka županija**

1. UVODNE ODREDBE

Članak 1.

Pravilnikom o unutarnjoj reviziji u korisnicima proračuna iz sustava zdravstva kojima je osnivač Koprivničko-križevačka županija (dalje u tekstu: Pravilnik) uređuju se pitanja od značaja za rad unutarnje revizije u korisnicima proračuna iz sustava zdravstva kojima je osnivač Koprivničko-križevačka županija (dalje u tekstu: korisnici iz sustava zdravstva), a temeljeno na propisima koji uređuju unutarnju reviziju u javnom sektoru Republike Hrvatske i Pravilniku o unutarnjem redu Službe za unutarnju reviziju Koprivničko-križevačke županije, KLASA: 470-01/19-01/7, URBROJ: 2137/1-08/01-19-1 od 1. listopada 2019 godine – dalje u tekstu: Pravilnik o unutarnjoj reviziji u Županiji.

Popis korisnika iz sustava zdravstva sadržan je u prilogu i sastavni je dio ovog Pravilnika

Članak 2.

Pojmovi koji se koriste u ovom Pravilniku imaju značenje utvrđeno Zakonom o sustavu unutarnjih kontrola u javnom sektoru (NN broj 78/15 i 102/19 u daljnjem tekstu: Zakon).

Članak 3.

Unutarnja revizija korisnika iz sustava zdravstva, u skladu s temeljnim načelima za profesionalno obavljanje unutarnje revizije:

- Pokazuje integritet

- Pokazuje stručnost i dužnu pažnju

- Objektivna je i neovisna

* Usklađuje se sa strategijom, ciljevima i rizicima korisnika iz sustava zdravstva i Koprivničko-križevačke županije

- Odgovarajuće je pozicionirana i posjeduje primjerene resurse

- Pokazuje kvalitetu i kontinuirano poboljšanje

- Učinkovito komunicira

- Pruža na riziku utemeljeno mišljenje

- Ima proaktivan pristup usmjeren na budućnost

- Promovira unaprjeđenja kod korisnika iz sustava zdravstva

 *Svrha unutarnje revizije*

Članak 4.

(1) Svrha unutarnje revizije je neovisna i objektivna procjena sustava unutarnjih kontrola te davanje mišljenja i savjeta za poboljšanje djelotvornosti procesa upravljanja rizicima, kontrola i upravljanja poslovanjem.

(2) Poslovi unutarnje revizije obuhvaćaju planiranje i obavljanje revizija te pružanje savjetodavnih usluga.

(3) Poslovi planiranja i obavljanja unutarnje revizije obuhvaćaju:

1. izradu strateških i godišnjih planova te planova pojedinačnih revizija
2. obavljanje revizija i drugih aktivnosti u skladu s planom
3. izvještavanje o provedbi unutarnje revizije
4. praćenje provedbe danih preporuka i njihovih učinaka.

(4) Savjetodavne aktivnosti se provode u skladu s postojećim resursima na način da se vrsta i obuhvat istih određuju u dogovoru s rukovoditeljem koji traži savjet u cilju poboljšanja djelotvornosti procesa upravljanja rizicima, kontrola i upravljanja poslovanjem, odnosno korporativnog upravljanja.

(5) Unutarnji revizori mogu sudjelovati u radu radnih skupina isključivo u cilju davanja savjetodavnih usluga.

(6) Kod pružanja savjetodavnih usluga unutarnji revizori ne preuzimaju odgovornost rukovoditelja.

(7) U obavljanju poslova unutarnje revizije unutarnji revizor je dužan pridržavati se načela i pravila ponašanja utvrđenih Kodeksom strukovne etike unutarnjih revizora u javnom sektoru.

1. USTROJSTVO I DJELOKRUG RADA

Članak 5.

(1) Ustrojstvena jedinica nadležna za obavljanje poslova unutarnje revizije kod korisnika iz sustava zdravstva je Zajednička jedinica za unutarnju reviziju u sustavu zdravstva Koprivničko-križevačke županije (u daljnjem tekstu: Zajednička jedinica unutarnje revizije), što je definirano Odlukom o osnivanju Zajedničke jedinice za unutarnju reviziju u sustavu zdravstva Koprivničko-križevačke županije (KLASA:470-01/19-01/4 URBROJ: 2137/1-08/01-19-4 od 18. srpnja 2019 godine) donesenom uz prethodnu suglasnost Ministra financija KLASA: 470-03/19-01/1, URBROJ:513-05-04-19-12 od 17. svibnja 2019. godine*.*

(2) Zajednička jedinica unutarnje revizijeobavlja poslove unutarnje revizije kod korisnika iz sustava zdravstva te sudjeluje u horizontalnim i vertikalnim revizijama.

(3) Zajednička jedinica unutarnje revizije surađuje u obavljanju poslova unutarnje revizije

sa Službom za unutarnju reviziju Koprivničko-križevačke županije u skladu i na način uređen ovim Pravilnikom.

1. NEOVISNOST JEDINICE ZA UNUTARNJU REVIZIJU

 Članak 6.

(1) Zajednička jedinica unutarnje revizije ustrojena je u sklopu Opće bolnice „dr. Tomislav Bardek“ Koprivnica u skladu s Pravilnikom o unutarnjoj reviziji u Županiji, te je funkcionalno odgovorna županu Koprivničko-križevačke županije (dalje u tekstu: župan) te je u tom dijelu neovisna o korisnicima iz sustava zdravstva.

(2) Unutarnji revizor ne može biti uključen u obavljanje izvršnih funkcija Županije i korisnika iz sustava zdravstva, odnosno ne može biti operativno uključen u donošenje odluka i obavljanje poslova u programu, projektu, aktivnosti ili poslovnom procesu koji je ili može biti predmet revizije.

IV. OBJEKTIVNOST UNUTARNJIH REVIZORA

 Članak 7.

(1) Unutarnji revizor prilikom procjene sustava unutarnjih kontrola te davanja mišljenja i savjeta za poboljšanje djelotvornosti procesa upravljanja rizicima, kontrola i upravljanja poslovanjem, odnosno korporativnog upravljanja ne smije biti pod utjecajem osobnih interesa ili interesa drugih strana.

(2) Ako unutarnji revizor smatra da postoje ograničenja u smislu neispunjavanja uvjeta iz stavka 1. ovoga članka o tome će izvijestiti rukovoditelja Zajedničke jedinice unutarnje revizije, odnosno župana.

(3) Unutarnji revizor se mora izuzeti od obavljanja unutarnje revizije područja poslovanja za koje je prethodno bio odgovoran. Smatra se da je objektivnost narušena kada unutarnji revizor obavlja unutarnju reviziju programa, projekata, aktivnosti ili poslovnih procesa za koje je bio odgovoran tijekom prethodne godine.

V. ODGOVORNOSTI I OBVEZE

Članak 8.

1. Rukovoditelj Zajedničke jedinice unutarnje revizije ima sljedeće odgovornosti i obveze:

a) izraditi prijedlog strateškog i godišnjeg plana unutarnje revizije, na temelju procjene rizika od strane unutarnje revizije, a u suradnji sa županom, zamjenikom župana nadležnim za djelatnost zdravstva, Službom za unutarnju reviziju Koprivničko-križevačke županije, pročelnikom Upravnog odjela za zdravstveno-socijalne djelatnosti Koprivničko-križevačke županije, te rukovoditeljima korisnika iz sustava zdravstva.

b) prijedlog strateškog i godišnjeg plana iz točke a) ovoga stavka, prema procjeni

rukovoditelja Zajedničke jedinice unutarnje revizije sadrži i prijedlog za obavljanje revizija horizontalnih i vertikalnih procesa temeljem suradnje s jedinicama za unutarnju reviziju iz članka 12. ovoga Pravilnika

c) najkasnije do 20. prosinca tekuće godine uz koordinaciju sa Službom za poslove unutarnje revizije Koprivničko-križevačke županijepodnijeti prijedlog strateškog i godišnjeg plana unutarnje revizije županu, koji donosi planove najkasnije do 31. prosinca tekuće godine za sljedeće razdoblje

d) dostaviti usvojen strateški i godišnji plan Zajedničke jedinice unutarnje revizije pročeniku Službe za unutarnju reviziju Koprivničko-križevačke županije, pročelniku Upravnog odjela za zdravstveno-socijalne djelatnosti, te rukovoditeljima korisnika iz sustava zdravstva

e) dostaviti usvojen godišnji plan unutarnjim ustrojstvenim jedinicama Korisnika koje će biti obuhvaćene unutarnjom revizijom

f) osigurati provedbu strateškog i godišnjeg plana te obavljanje poslova unutarnje revizije u skladu s Međunarodnim okvirom profesionalnog djelovanja te propisima kojima se uređuje unutarnja revizija u javnom sektoru Republike Hrvatske, uključujući sudjelovanje u njihovom obavljanju

g) nadzirati obavljanje svih pojedinačnih revizija kako bi se osigurala usklađenost s metodologijom rada unutarnje revizije, ciljem i opsegom revizije

h) osigurati praćenje provedbe preporuka, odnosno provode li se preporuke sukladno planu djelovanja

i) izvještavati župana o statusu provedbe preporuka radi poduzimanja potrebnih mjera

j) izrađivati pojedinačna, periodična i godišnja izvješća o radu Zajedničke jedinice unutarnje revizije

k) prema potrebi izraditi interne radne postupke utemeljene na metodologiji rada unutarnje revizije, a prilagođene posebnostima rada korisnika iz sustava zdravstva

l) unaprjeđivati kvalitetu aktivnosti Zajedničke jedinice unutarnje revizije i o poduzetim aktivnostima izvještavati župana.

m) učinkovito koristiti resurse koje ima na raspolaganju u cilju postizanja djelotvornosti i efikasnosti u obavljanju poslova Zajedničke jedinice unutarnje revizije

n) izraditi Mišljenje unutarnje revizije o funkcioniranju sustava unutarnjih kontrola za područja koja su bila revidirana u prethodnoj godini u skladu s propisima koji uređuju podnošenje Izjave o fiskalnoj odgovornosti

o) obavljati druge poslove iz djelokruga rada Zajedničke jedinice unutarnje revizije.

1. Unutarnji revizori Zajedničke jedinice unutarnje revizije imaju sljedeće odgovornosti i obveze:

a) sudjelovati u izradi strateškog i godišnjeg plana unutarnje revizije

b) obavljati poslove unutarnje revizije u svojstvu voditelja tima, člana tima ili pojedinačno, ovisno o odluci rukovoditelja Zajedničke jedinice unutarnje revizije u skladu s Međunarodnim okvirom profesionalnog djelovanja te propisima kojima se uređuje unutarnja revizija u javnom sektoru Republike Hrvatske

c) izvještavati rukovoditelja Zajedničke jedinice unutarnje revizije/voditelja revizijskog tima u slučaju da tijekom obavljanja revizije dođe do kršenja etičkih načela i pravila ponašanja

d) pružiti stručnu podršku vezano uz poboljšanje djelotvornosti i učinkovitosti rada unutarnje

revizije

e) sudjelovati u provedbi programa osiguranja kvalitete i unaprjeđenja unutarnje revizije

f) sudjelovati u izradi izvješća o radu unutarnje revizije

g) sudjelovati u izradi Mišljenja unutarnje revizije o funkcioniranju sustava unutarnjih kontrola za područja koja su bila revidirana u prethodnoj godini

h) obavljati i druge poslove iz sustava unutarnje revizije, po nalogu rukovoditelja unutarnje revizije ili neposrednog rukovoditelja.

(3) Za obavljanje revizija posebnih područja rukovoditelj Zajedničke jedinice unutarnje revizije može predložiti odgovornoj osobi korisnika iz sustava zdravstva korištenje stručnjaka sa specijalističkim znanjima na temelju ugovora radi pružanja stručne pomoći u obavljanju revizija.

VI. PRISTUP DOKUMENTACIJI, INFORMACIJAMA, OSOBLJU I MATERIJALNOJ IMOVINI

Članak 9.

(1) Unutarnji revizor Zajedničke jedinice unutarnje revizije pri obavljanju poslova unutarnje revizije ima sljedeće ovlasti:

a) potpuno, slobodno i neograničeno pravo pristupa cjelokupnoj dokumentaciji, računovodstvenim i financijskim podacima te ostalim podacima i informacijama za potrebe obavljanja poslova unutarnje revizije bez obzira na pojavni oblik i nositelje podataka na kojima se nalaze

b)pravo pristupaovlaštenim osobama, zaposlenicima korisnika iz sustava zdravstva koji se revidira te ostalim osobama povezanim s revidiranim područjem/procesom da s istima provodi intervjue, odnosno da od istih zatraži i dobije usmenu ili pismenu izjavu

c) potpuno, slobodno i neograničeno pravo pristupa materijalnoj imovini

d) pregledavati, procjenjivati i kopirati dokumente, podatke i informacije ili da privremeno izuzme izvornike, ostavljajući kopiju primjerka s potvrdom o izuzimanju

e) da zahtijeva druge informacije, vezano uz obavljanje poslova unutarnje revizije.

(2) Za potrebe analize i praćenja određenih financijskih pokazatelja unutarnji revizor Zajedničke jedinice unutarnje revizije ima pravo uvida u računovodstvene sustave Županije, u dijelu koji se odnosi na potrebne podatke a koji su iz nadležnosti upravnog odjela nadležnog za zdravstvo, te korisnika iz sustava zdravstva.

(3) Unutarnji revizor ima pravo pristupa izvješćima i informacijama iz sustava zdravstva i stanju sustava unutarnjih kontrola i upravljanju financijskim sredstvima sadržanim u izvješćima vanjske revizije (primjerice Državni ured za reviziju, Agencija za reviziju sustava provedbe programa Europske unije – ARPA, Ministarstva financija i sl.) obavljenih u korisnicima iz sustava zdravstva.

(4) Ako unutarnji revizor tijekom obavljanja poslova unutarnje revizije treba koristiti dokumentaciju, podatke i informacije koje su klasificirane odgovarajućim stupnjem tajnosti, mora uzeti u obzir propise o tajnosti podataka.

VII. IZVJEŠTAVANJE O OBAVLJANJU POSLOVA UNUTARNJE REVIZIJE

Članak 10.

(1) Rukovoditelj Zajedničke jedinice unutarnje revizije konačno revizijsko izvješće dostavlja županu, pročelniku Upravnog odjela za zdravstveno-socijalne djelatnosti, pročelniku Službe za unutarnju reviziju i odgovornoj osobi revidiranog korisnika iz sustava zdravstva te drugim odgovornim osobama čiji angažman je potreban za provedbu preporuka.

(2) Rukovoditelj Zajedničke jedinice unutarnje revizije temeljem podataka o statusu provedbe preporuka prikupljenih od odgovorne osobe revidirane jedinice, osigurava praćenje provedbe preporuka, odnosno provode li se preporuke sukladno planu djelovanja.

(3) Rukovoditelj Zajedničke jedinice unutarnje revizije uspostavlja bazu podataka o preporukama unutarnje revizije te je ažurira temeljem podataka o statusu provedbe preporuka.

(4) Za preporuke koje se ne provode u roku predviđenom planom djelovanja rukovoditelj Zajedničke jedinice unutarnje revizije u obvezi je u roku od 15 dana od primitka izvješća iz članka 11. stavka 3. točke d) ovoga Pravilnika obavijestiti župana o neprovođenju i razlozima neprovođenja preporuke kako bi se poduzele mjere sukladno Zakonu. Obavijest se daje u obliku materijala koji se razmatra na prvoj sjednici kolegija župana koji slijedi nakon isteka roka za provedbu preporuka.

(5) Rukovoditelj Zajedničke jedinice unutarnje revizije priprema Mišljenje unutarnje revizije o funkcioniranju sustava unutarnjih kontrola za područja koja su bila revidirana u prethodnoj godini temeljem obavljenih revizija u prethodnoj godini i praćenja provedbe preporuka Zajedničke jedinice unutarnje revizije, uključujući i preporuke unutarnje revizije iz ranijeg razdoblje, a koje su provedene u prethodnoj godini.

(6) Rukovoditelj Zajedničke jedinice unutarnje revizije izrađuje godišnje izvješće o izvršenju planova Zajedničke jedinice unutarnje revizije koje do 31. siječnja tekuće godine za prethodnu godinu dostavlja županu. Izvješće će između ostalog sadržavati podatke o resursima Zajedničke jedinice, pregledu obavljenih revizija, pregled danih preporuka po pojedinoj reviziji (danih u izvještajnom razdoblju i u ranijim godinama ako iste nisu bile predmet ranijih izvješća u smislu da su iste provedene) i to: pregledu provedenih preporuka (preporuka, aktivnosti koje su poduzete kako bi se preporuka provela, datum provedbe), neprovedenih preporuka kojima je protekao rok provedbe (preporuka, aktivnosti koje su trebale biti provedene, informaciju o tome kada je protekao rok provedbe, poduzete radnje po proteku roka), neprovedenim preporukama kojima nije protekao rok provedbe (preporuka, planirane aktivnosti i rok provedbe). Izvješće treba sadržavati i druge relevantne podatke vezane uz funkcioniranje sustava unutarnjih kontrola kod Izvršitelja i korisnika i poduzetim aktivnostima usmjerenim na unapređenje istog odnosno mjerama za koje se smatra da bi se trebale poduzeti kako bi se isti unaprijedio. Rukovoditeljima korisnika iz sustava zdravstva dostavlja godišnje izvješće o radu do 31. siječnja tekuće godine za prethodnu godinu.

(7) Rukovoditelj Zajedničke jedinice unutarnje revizije u obvezi je surađivati u izradi pisanih izvješća s rukovoditeljem Službe za poslove unutarnje revizije Koprivničko-križevačke županije.

VIII. SURADNJA

*Suradnja s rukovodstvom županije, upravnim odjelima*

*i korisnicima iz sustava zdravstva*

Članak 11.

(1) Rukovoditelj Zajedničke jedinice unutarnje revizije po potrebi sudjeluje na sjednicama Upravnih vijeća korisnika iz sustava zdravstva, te na zajedničkim tematskim sastancima s rukovodstvom Županije, pročelnicima Upravnog odjela za zdravstveno-socijalne djelatnosti i Službe za unutarnju reviziju i rukovodstvom korisnika iz sustava zdravstva u cilju prikupljanja informacija za potrebe planiranja i obavljanja poslova Zajedničke jedinice unutarnje revizije kao i izvještavanja o rezultatima rada. Zajednički tematski sastanci u pravilu organiziraju se najmanje jednom godišnje. Korisnici iz sustava zdravstva u obvezi su dostavljati pozive na sjednice Upravnog vijeća zajedno sa dnevnim redom, te zapisnike o održanim sjednicama Upravnog vijeća s pripadajućom dokumentacijom ukoliko rukovoditelj Zajedničke jedinice unutarnje revizije smatra da za to ima potrebe. Rukovoditelj Zajedničke jedinice unutarnje revizije dužan se je u roku ostavljenom u pozivu obavijestiti korisnika proračuna iz sustava zdravstva namjerava li prisustvovati sjednici upravnog vijeća.

(2) Rukovoditelj Zajedničke jedinice unutarnje revizije surađuje s Upravnim odjelom za zdravstveno-socijalne djelatnosti Koprivničko-križevačke županije i ustrojstvenim jedinicama nadležnim za financijsko poslovanje korisnika iz sustava zdravstva kako bi osigurao dodatne informacije o sustavu unutarnjih kontrola u ključnim procesima za financijsko upravljanje, odnosno procesima vezanim uz planiranje, programiranje, izradu i izvršavanje proračuna, nabave i ugovaranja, računovodstva i izvještavanja.

(3) Rukovoditelji koji su odgovorni za sustav unutarnjih kontrola u Upravnom odjelu za zdravstveno-socijalne djelatnosti i korisnicima iz sustava zdravstva u obvezi su surađivati s rukovoditeljem Zajedničke jedinice unutarnje revizije na način da dostavljaju:

1. podatke za procjenu rizika koji utječu na poslovanje, najkasnije do 1. listopada tekuće godine, kako bi se strateškim i godišnjim planovima Zajedničke jedinice unutarnje revizije obuhvatila područja s potencijalno značajnim rizikom
2. informacije za potrebe obavljanja pojedinačne revizije (kao revidirana jedinica ili ukoliko su na određeni način povezani s revidiranim područjem/procesom)
3. očitovanje na Nacrt revizijskog izvješća (*u roku od 7 dana*) od dana zaprimanja nacrta izvješća
4. izvješće/informacije o statusu provedbe revizijskih preporuka za koje su nadležni najkasnije 15 dana od isteka roka provedbe, a u slučaju da preporuke nisu provedene u roku, obvezni su dostaviti i pisano obrazloženje.

(4) Rukovoditelji korisnika iz sustava zdravstva dužni su radi praćenja učinka provedbe preporuka dostaviti Zajedničkoj jedinici unutarnje revizije informacije o provedenim aktivnostima i, gdje je to moguće, iskazati učinke koje su postignuti provedbom preporuka i jačanjem sustava unutarnjih kontrola, kao što su primjerice, postignute uštede, bolja naplata prihoda, trendovi u poslovanju proizašli nakon provedene preporuke i sl.

*Suradnja s jedinicama za unutarnju reviziju*

Članak 12.

1. Rukovoditelj Zajedničke jedinice unutarnje revizije u obvezi je najmanje jednom godišnje održati sastanak s rukovoditeljem Službe za unutarnju reviziju Koprivničko-križevačke županijeradi razmjene informacija o procjeni rizika za potrebe izrade strateškog i godišnjeg plana unutarnje revizije te obavljanja revizije vertikalnih procesa.
2. Rukovoditelj Zajedničke jedinice unutarnje revizije u obvezi je najmanje jednom u tromjesečju održati sastanak s rukovoditeljem Službe za unutarnju reviziju Koprivničko-križevačke županije radi davanja informacija o provedbi godišnjeg plana revizije, provedbi revizija obavljenih prema nalogu župana, izvršenju preporuka, praćenju učinaka provedbe preporuka i sl.
3. Na temelju godišnjeg plana Službe za unutarnju reviziju Koprivničko-križevačke županije ili prema nalogu župana, unutarnji revizori Službe za unutarnju reviziju Koprivničko-križevačkoj županiji obavljaju reviziju kod korisnika iz sustava zdravstva isključivo u suradnji s unutarnjim revizorima Zajedničke jedinice unutarnje revizije.
4. Rukovoditelj Zajedničke jedinice unutarnje revizije, u poslovima za koje su unutarnji revizori za javni sektor ovlašteni Zakonom, izravno je odgovoran županu a unutarnji revizori Zajedničke jedinice unutarnje revizije u ovim poslovima odgovorni su rukovoditelju Zajedničke jedinice unutarnje revizije i županu. Rukovoditelj Zajedničke jedinice unutarnje revizije i unutarnji revizori odgovorni su i određenom čelniku korisnika iz sustava zdravstva u dijelu koji se odnosi na provođenje unutarnje revizije kod tog korisnika.
5. Rukovoditelj i unutarnji revizori Zajedničke jedinice unutarnje revizije dužni su poslove iz stavka 4. ovog članka a iz kojih proizlazi odgovornost prema županu obavljati isključivo putem Službe za unutarnju reviziju Koprivničko-križevačke županije.
6. Rukovoditelj Zajedničke jedinice unutarnje revizije za potrebe procjene rizika i utvrđivanja potencijalnih revizija horizontalnih i vertikalnih procesa može održati sastanke s rukovoditeljima unutarnje revizije drugih institucija s kojima su korisnici iz sustava zdravstva povezani u provođenju istovrsnih procesa ili zajedničkih programa, projekata i aktivnosti.

*Suradnja s vanjskim institucijama*

Članak 13.

1. Rukovoditelj Zajedničke jedinice unutarnje revizije, uz suglasnost župana, surađuje s

vanjskom revizijom na način da:

1. dostavi tražene podatke vezane uz aktivnosti unutarnje revizije na uvid
2. sudjeluje na sastancima za potrebe razmjene informacija o rizičnim procesima
3. po potrebi, detaljnije raspravi pristup koji unutarnja revizija može primijeniti u području u kojem su utvrđene slabosti od strane vanjske revizije.
4. Rukovoditelj Zajedničke jedinice unutarnje revizije može po nalogu župana biti zadužen

za praćenje provedbe naloga i preporuka vanjske revizije.

(3) Rukovoditelji ustrojstvenih jedinica zaduženi za provedbu naloga i preporuka vanjske revizije dužni su rukovoditelju Zajedničke jedinice unutarnje revizije dostaviti podatke za potrebe praćenja provedbe naloga i preporuka vanjske revizije iz stavka 2. ovoga članka.

 Članak 14.

(1) Rukovoditelj Zajedničke jedinice unutarnje revizije, sukladno Zakonu, uz odobrenje župana dostavlja Ministarstvu financija, ustrojstvenoj jedinici nadležnoj za harmonizaciju aktivnosti razvoja sustava unutarnjih kontrola, do 31. siječnja elektroničkom poštom:

1. Strateški plan unutarnje revizije
2. Godišnji plan unutarnje revizije

(2) Rukovoditelj Zajedničke jedinice unutarnje revizije surađuje s Ministarstvom financija i dostavlja ostale podatke, sukladno propisima koji uređuju unutarnju reviziju u javnom sektoru.

IX. OSIGURANJE KVALITETE RADA UNUTARNJE REVIZIJE

Članak 15.

(1) Rukovoditelj Zajedničke jedinice unutarnje revizije mora izraditi i provoditi program osiguranja kvalitete i unaprjeđenja unutarnje revizije koji uključuje unutarnju i vanjsku procjenu.

(2) Unutarnja procjena kvalitete se obavlja kao kontinuirana procjena koju provodi rukovoditelj Zajedničke jedinice unutarnje revizije.

(3) Vanjsku procjenu kvalitete provodi vanjski, kvalificirani, neovisni ocjenjivač ili ocjenjivački tim sukladno Zakonu.

(4) Rukovoditelj Zajedničke jedinice unutarnje revizije o rezultatima programa osiguranja kvalitete i unaprjeđenja unutarnje revizije izvještava župana.

X. PRISTUP PODACIMA ZAJEDNIČKE JEDINICE UNUTARNJE REVIZIJE I ARHIVIRANJE REVIZIJSKE DOKUMENTACIJE

Članak 16.

(1) Rukovoditelj Zajedničke jedinice unutarnje revizije obvezan je napraviti popis akata koji nastaju u okviru Zajedničke jedinice unutarnje revizije te definirati rokove čuvanja.

(2) Rukovoditelj Zajedničke jedinice unutarnje revizije može, uz odobrenje župana i rukovoditelja korisnika iz sustava zdravstva kod kojeg je obavljena revizija, dostaviti konačno revizijsko izvješće institucijama koje sukladno nadležnostima imaju pravo uvida u konačna revizijska izvješća, odnosno rezultate rada Zajedničke jedinice unutarnje revizije.

(3) U slučaju traženja informacija o radu Zajedničke jedinice unutarnje revizije od strane ostalih zainteresiranih strana, rukovoditelj Zajedničke jedinice unutarnje revizije postupa u skladu s propisima koji uređuju pravo na pristup informacijama, odnosno internim aktima Županije i korisnika iz sustava zdravstva.

XI. PODUZIMANJE RADNJI U SLUČAJU UOČENIH NEPRAVILNOSTI TIJEKOM OBAVLJANJA REVIZIJE

Članak 17.

(1) Ako unutarnji revizor Zajedničke jedinice unutarnje revizije tijekom obavljanja revizije utvrdi nepravilnost za koju nisu propisane prekršajne odredbe ili koja ima obilježje prekršaja obvezan je o nalazima o nepravilnostima obavijestiti rukovoditelja Zajedničke jedinice unutarnje revizije, koji će o istome obavijestiti župana, odgovornu osobu korisnika iz sustava zdravstva te osobu zaduženu za nepravilnosti sukladno propisima kojima se uređuje postupanje u slučaju uočenih nepravilnosti.

(2) Ako unutarnji revizor Zajedničke jedinice unutarnje revizije tijekom obavljanja revizije posumnja na kazneno djelo obvezan je o tome obavijestiti rukovoditelja Zajedničke jedinice unutarnje revizije, koji je obvezan prekinuti izvođenje revizije i bez odgode podnijeti pisano izvješće županu i osobi zaduženoj za nepravilnosti sukladno propisima kojima se uređuje postupanje u slučaju sumnji na kazneno djelo.

(3) Unutarnji revizor Zajedničke jedinice unutarnje revizije mora posjedovati dovoljan stupanj znanja kako bi procijenio rizik nepravilnosti odnosno sumnje na kazneno djelo i način na koji Županija i korisnici iz sustava zdravstva njima upravljaju, ali pri tome nije ovlašten za obavljanje istražnih radnji.

XII. IZMJENE I DOPUNE PRAVILNIKA

Članak 18.

(1) Rukovoditelj Zajedničke jedinice unutarnje revizije je obvezan povremeno preispitati i raspraviti sadržaj ovoga Pravilnika sa županom u cilju predlaganja izmjena i/ili dopuna Pravilnika.

(2) Rukovoditelj Zajedničke jedinice unutarnje revizije predlaže izmjene i/ili dopune ovogaPravilnika u sljedećim slučajevima:

a) prilikom organizacijskih promjena kod korisnika iz sustava zdravstva u slučajevima ako te promjene utječu na organizacijsko ustrojstvo i djelokrug rada unutarnje revizije

b) kod promjene regulatornog okvira koji uređuje unutarnju reviziju u javnom sektoru

c) u ostalim slučajevima koji se ocijene opravdanim za izmjenu Pravilnika.

(3) Rukovoditelj Zajedničke jedinice unutarnje revizije može zatražiti mišljenje ustrojstvene jedinice Ministarstva financija nadležne za harmonizaciju aktivnosti razvoja sustava unutarnjih kontrola, o potrebi ažuriranja Pravilnika iz stavka 2. ovoga članka.

(4) Izmjene i/ili dopune ovoga Pravilnika donose se na isti način kao i ovaj Pravilnik.

XIII. ZAVRŠNE ODREDBE

Članak 19.

(1) Ovaj Pravilnikstupa na snagu danom donošenja iobjavljuje se na mrežnim stranicama Županije i korisnika iz sustava zdravstva, odnosno na oglasnoj ploči korisnika iz sustava zdravstva koji nemaju mrežne stranice (internet).

KLASA: 470-01/19-01/9

URBROJ: 2137/1-08/01-19-1

U Koprivnici 4. studenoga 2019.

**Župan:**

 **Darko Koren, ing. građ.**

**Prilog: Popis korisnika iz sustava zdravstva**

1. Opća bolnica „Dr. Tomislav Bardek“ Koprivnica,

Koprivnica, Ulica Željka Selingera 1,

OIB: 44899993850,

1. Dom zdravlja Koprivničko-križevačke županije,

Koprivnica, Trg dr. Tomislava Bardeka 10,

OIB: 30627510319

1. Zavodu za hitnu medicinu Koprivničko-križevačke županije,

 Koprivnica, Trg dr. Tomislava Bardeka 10,

OIB: 63076865469,

1. Zavodu za javno zdravstvo Koprivničko-križevačke županije,

Koprivnica, Trg dr. Tomislava Bardeka 10/10,

OIB: 12878651060,

1. Ljekarne Koprivnica,

Koprivnica, Florijanski trg 4,

OIB: 61339564854,

1. Ljekarna Križevci,

Križevci, Ulica Petra Zrinskog 1,

OIB: 50560357007,